Vadersdag | My klaskamer - idees en gedagtes uit 'n juffrou se pen
eksamentyd	Vakansie!	Vadersdag	Junie 11, 2015	Juffer	afrikaans	geskenk, vadersdag	Lewer kommentaar	Maak vir Pa drupmatjies met bekende embleme. ‘n Mens kan sommige embleme op die internet kry (bv. Castrol), maar ‘n mens kan ook advertensies of die ware Jakob gebruik.
Haal die etiket liggies van die spesifieke blikkie af of skeur die dosie versigtig oop. Meet en pas ‘n kurkmatjie op die logo, sodat jy nie te veel sal afsny nie. Indien dit makliker is om eers ‘n vorm op die logo af te trek, kan julle ‘n voorwerp soos ‘n wye glas of ‘n kosblikkie gebruik. Trek die ring, knip uit, smeer ‘n dun lagie wit houtlym (of modge podge) agter-op die papier en plak dit in die middel van die kurkmatjie. Vryf versigtig oor die prent om lugblasies uit te kry en smeer dan ‘n lagie gom (of modge podge) bo-oor. Herhaal met nog embleme van Pa se gunstelinge.
‘n Mens kan ook foto’s of tekeninge (met veselpenne) probeer. Maak net eerder ‘n afskrif as om die oorspronklike foto te gebruik.
Versier bekers of koppies met warm water en naellak.
Koop unieke kleure naellak vir Pa (loer by die goedkoop winkels) en ‘n skoon beker of bakkie (verwyder plakkers). Tap warm water in ‘n 2l roomysbak en drup die naellak in die middel van die bak. Die kleure gaan begin vloei of versprei, maar dit gaan die ontwerp beslis interessant maak. Hoe groter die item, hoe meer naellak sal nodig wees om die oppervlakte van die water te bedek.
Doop die bak of beker so diep as moontlik in die bak en lig uit. Indien julle dit ‘n tweede keer wil doen, moet ‘n mens weer naellak drup.
Laat die beker of bak drupdroog en “set” die kleure in die mikrogolfoond (1 – 2 minute) of oond. Indien naellak binne-in die bak of beker beland het, kan julle dit met naellakverwyderaar uitvee. Was met die hand.
Vul die beker of bakkie met lekkernye en draai toe.
Tik gerus ook “vadersdag” by die bruin soekblokkie aan die regterkant in vir meer idees en vorige skrywes.
eksamentyd	Vakansie!	E-pos subskripsies
Follow @Teacher_in_SA	Top drukkeimpies.co.za/web/index.php/dok…conquestaolympiads.com/samples…WoordwolkADHD afrikaans education flitskaarte herwinning huiswerk inkleur + aktiwiteite Inklusiewe Onderwys kind kinders klaskamer lees leesvlotheid mamma onderwys ouers pappa probleem school skool skrif speeltyd storie terapie Uncategorized vorms wiskunde Blog at WordPress.com.